Súradnice: 49°07′33″S 20°24′20″V﻿ / ﻿49,1257°S 20,4055°V﻿ / 49.1257; 20.4055

Kežmarská Turbína, v pozadí Lomnický štít a Kežmarský štít
**Turbína** je historická vodná elektráreň z roku 1910 nachádzajúca sa na juhozápadnom okraji mesta Kežmarok, v katastrálnom území obce Huncovce. Je to najstaršia nepretržite fungujúca elektráreň na Slovensku.[chýba zdroj]

História
--------

Vodnú elektráreň dal postaviť Karl Wein, majiteľ významnej kežmarskej textilnej fabriky Karl Wein a spol. Prvá spišská mechanická tkáčovňa Kežmarok. Fabrika bola známa aj ako Weinova továreň, po druhej svetovej vojne bola premenovaná na Tatraľan. Turbína dodávala elektrickú energiu predovšetkým továrni a prebytkovú energiu mestu Kežmarok. Elektráreň stojí na umelom vodnom kanáli rieky Poprad s dĺžkou približne 3,5 km, do prevádzky bola spustená 15. novembra 1910. Tento dátum je uvedený aj na fasáde budovy. Svoju činnosť by Turbína zrejme začala skôr, komplikácie spôsobil zosuv pôdy v derivačnom kanáli. Ten musel byť spevnený železobetónovou ochrannou klenbou. Časť kanála je vedená pod povrchom zeme, tento úsek meria približne 1 km.

Technológia
-----------

Stavebné práce vo výške okolo 400 000 korún vykonávala firma Pittel & Brauswetter. Firma Pohl a synovia z mesta Szombathely vyrobila turbíny, generátory pochádzajú z budapeštianskej manufaktúry Ganz a elektronika je prácou rakúskeho Siemensu. Dva generátory poháňa dvojica Francisových turbín. Maximálny výkon elektrárne je približne 500 kW. Po definitívnom začiatku výroby elektrickej energie boli na stĺpoch elektrického napätia osadené tabule varujúce ľudí pred nebezpečenstvom vysokého napätia. Pôvodné zariadenie je dodnes funkčné a je súčasťou elektrárne.

Pamiatková ochrana
------------------

Objekty strojovne a rozdeľovne vody s turbínami boli 7. februára 1986 vyhlásené za kultúrne pamiatky.

Galéria
-------

* Voda regulovaná stavidlami sa do derivačného kanála vlieva medzi Veľkou Lomnicou a HuncovcamiVoda regulovaná stavidlami sa do derivačného kanála vlieva medzi Veľkou Lomnicou a Huncovcami
* Stavidlá na začiatku derivačného kanálaStavidlá na začiatku derivačného kanála
* Časť derivačného kanála v HuncovciachČasť derivačného kanála v Huncovciach
* Derivačný kanál medzi Huncovcami a KežmarkomDerivačný kanál medzi Huncovcami a Kežmarkom
* Pred Kežmarkom sa voda vlieva do podzemnej časti kanálaPred Kežmarkom sa voda vlieva do podzemnej časti kanála
* Úsek derivačného kanála vedený pod zemou má dĺžku približne 1 km a ústí v TurbíneÚsek derivačného kanála vedený pod zemou má dĺžku približne 1 km a ústí v Turbíne
* 
* Na veži je vyznačený dátum 15. november 1910, kedy uviedli Turbínu do prevádzkyNa veži je vyznačený dátum 15. november 1910, kedy uviedli Turbínu do prevádzky
* Detail fasády ukazuje miesto, odkiaľ pôvodne viedlo elektrické vedenieDetail fasády ukazuje miesto, odkiaľ pôvodne viedlo elektrické vedenie
* 
* 
* 
* Na konci derivačného kanála sa voda vlieva späť do rieky Poprad a ďalej preteká mestom KežmarokNa konci derivačného kanála sa voda vlieva späť do rieky Poprad a ďalej preteká mestom Kežmarok

Referencie
----------

1. 1 2   *Elektráreň Turbína pri Kežmarku* [online]. ciernediery.sk, 2017-02-28, [cit. 2020-10-31]. Dostupné online.
2. 1 2 3  ŠEVC, Vladimír Julián. *Výročie elektrifikácie mesta Kežmarok* [online]. Múzeum v Kežmarku, [cit. 2020-10-31]. Dostupné online.
3. ↑   *Pamiatkový objekt : elektráreň vodná : strojovňa* [online]. Bratislava: Pamiatkový úrad SR, [cit. 2020-10-31]. Dostupné online.
4. ↑   *Pamiatkový objekt : elektráreň vodná : rozdeľovňa vody s turbínami* [online]. Bratislava: Pamiatkový úrad SR, [cit. 2020-10-31]. Dostupné online.

Externé odkazy
--------------

* Elektráreň Turbína pri Kežmarku – článok na webe združenia Čierne diery